
P.GYLYS: RUSIJOS PAREIGŪNO PAREIŠKIMAS - RINKIMINIS TRIUKAS 
Lietuvos užsienio reikalų ministro Povilo Gylio teigimu, 

Lietuvos pozicija "lieka tokia pati" - integruotis į Europos 
Sąjungą (ES) ir NATO. Taip jis spaudos konferencijoje komentavo 
Rusijos užsienio reikalų viceministro Sergejaus Krylovo 
pasisakymus, jog "negali būti nė kalbos apie Baltijos šalių 
priėmimą į NATO". 

Ministras pastebėjo, jog panašūs pareiškimai kartosis dar 


keletą mėnesių, nes Rusijoje artėja rinkimai. "Krylovas 
nepasakė nieko naujo", teigė P.Gylys. 

Rusijos užsienio reikalų viceministras prieš kelias dienas 
pareiškė: "Jei mūsų artimiausi kaimynai įstos į NATO, kils 
grėsmė mūsų saugumui". "Būsime priversti imtis ne tik 
ekonominių ir politinių, bet ir karinių priemonių", - sakė 


Rusijos viceministras, pasiūlęs Baltijos valstybėms ieškoti 

"protingesnių būdų integruotis į Europą nei narystė NATO". 
Lietuvoje viešėjęs Liuksemburgo Didžiosios Kunigaikštystės 

vicepremjeras ir užsienio reikalų ministras Jacgues F. Poos 


pastebėjo, jog ši Rusijos pareigūno deklaracija - "nelabai 
diplomatiškas pareiškimas". "Jei jis kalbėjo Rusijos 
Vyriausybės vardu, NATO vadovybė turėtų sureaguoti lS] 
pasisakymą", - teigė svečias. 


KETVIRTADIENĮ SUSITIKS BALTIJOS VALSTYBIŲ PREZIDENTAI 

Šį ketvirtadienį, rugsėjo 7 dieną, Taline įvyks Estijos, 
Latvijos ir Lietuvos Prezidentų Lenarto Merio, Gunčio Ulmanio 
ir Algirdo Brazausko susitikimas. 

Susitikime bus aptartas Baltijos valstybių tolesnis 
bendradarbiavimas politikos, ekonomikos bei socialinio gyvenimo 
srityse, taip pat kai kurie aktualūs šioms šalims užsienio 
politikos klausimai. 

Prezidento patarėjas užsienio politikos klausimais 
ambasadorius Justas Paleckis pranešė Eltai, kad po susitikimo, 
galimas dalykas, bus pasirašyti atitinkami dokumentai. 

Baltijos šalių vadovai pagal tradiciją susitinka du kartus 
per metus. Paskutinis jų susitikimas įvyko šį pavasarį 
Jūrmaloje. Dar kitas bus surengtas kitų metų pradžioje 
Vilniuje. 

LIETUVOS PARLAMENTAS VĖL POSĖDŽIAUS NUO RUGSĖJO 10 DIENOS 
Seimo rudens sesijos pirmasis posėdis įvyks rugsėjo 10 

dieną. Taip nutarta antradienį įvykusiame Seimo valdybos 
posėdyje. Jame aptarta sesijos darbotvarkė, kuri bus 
patvirtinta seniūnų sueigoje. 

Numatoma, kad vienu pirmųjų bus svarstomas Seimo nutarimo 

dėl Jungtinių Tautų konvencijos dėl visų formų diskriminacijos 
moterims panaikinimo ratifikacijos projektas. Projektą pateikė 
Lietuvos Prezidentas Algirdas Brazauskas. 

Pirmajame sesijos posėdyje taip pat numatyta svarstyti 
Biudžetinių įstaigų įstatymo, Geležinkelio kodekso, Oro 
transporto kodekso bei kitų įstatyminių aktų projektus. Seimo 
Pirmininkas pateiks Seimo sesijos darbų programą. 

Seimo valdybos posėdyje pasiūlyta, kad Seimo posėdžiai būtų 
tiesiogiai transliuojami per Lietuvos radijo antrąją programą. 

PIRMĄKART LIETUVOJE - EUROPOS PAVELDO DIENOS 

Rugsėjo viduryje Lietuvoje pirmą kartą vyks Europos paveldo 
dienų renginiai. Su jų programa žurnalistai buvo supažindinti 
antradienį sostinėje surengtoje spaudos konferencijoje. 

Europos paveldo dienos rengiamos daugelį žemyno valstybių 
vienijančios organizacijos - Europos Tarybos, o konkrečiai - 
jos Kultūros paveldo skyriaus iniciatyva. Šio renginio tikslas 


